

**"Қалалық және ауылдық елді мекендердегі, өнеркәсіптік ұйымдар аумақтарындағы атмосфералық ауаның гигиеналық нормативтерін бекіту туралы" Қазақстан Республикасы Денсаулық сақтау министрінің 2022 жылғы 2 тамыздағы № ҚР ДСМ-70 бұйрығына өзгеріс және толықтыру енгізу туралы**

Қазақстан Республикасы Денсаулық сақтау министрінің 2025 жылғы 18 ақпандағы № 10 бұйрығы. Қазақстан Республикасының Әділет министрлігінде 2025 жылы 20 ақпанда № 35741 болып тіркелді

      БҰЙЫРАМЫН:

      1. "Қалалық және ауылдық елді мекендердегі, өнеркәсіптік ұйымдар аумақтарындағы атмосфералық ауаға гигиеналық нормативтерін бекіту туралы" Қазақстан Республикасы Денсаулық сақтау министрінің 2022 жылғы 2 тамыздағы № ҚР ДСМ-70 бұйрығына (Нормативтік құқықтық актілерді мемлекеттік тіркеу тізілімінде № 29011 болып тіркелген) мынадай толықтыру мен өзгеріс енгізілсін:

      бұйрықтың кіріспесі мынадай редакцияда жазылсын:

      "Қазақстан Республикасы "Халық денсаулығы және денсаулық сақтау жүйесі" туралы Кодексінің 95-бабы 3-тармағының 3) тармақшасына және Қазақстан Республикасы Үкіметінің 2017 жылғы 17 ақпандағы № 71 қаулысымен бекітілген Қазақстан Республикасының Денсаулық сақтау министрлігі туралы ереженің 15-тармағының 113) тармақшасына сәйкес **БҰЙЫРАМЫН:**";

      көрсетілген бұйрыққа 1-қосымшамен бекітілген Қалалық және ауылдық елді мекендердің атмосфералық ауасындағы ластаушы заттардың рұқсат етілетін шекті шоғырлануы осы бұйрыққа қосымшаға сәйкес 3-кестемен толықтырылсын.

      2. Қазақстан Республикасы Денсаулық сақтау министрлігінің Санитариялық-эпидемиологиялық бақылау комитеті заңнамада белгіленген тәртіппен:

      1) осы бұйрықты Қазақстан Республикасының Әділет министрлігінде мемлекеттік тіркеуді;

      2) осы бұйрық ресми жарияланғаннан кейін оны Қазақстан Республикасы Денсаулық сақтау министрлігінің интернет-ресурсында орналастыруды;

      3) осы бұйрық Қазақстан Республикасының Әділет министрлігінде мемлекеттік тіркелгеннен кейін он жұмыс күні ішінде осы тармақтың 1) және 2) тармақшаларында көзделген іс-шаралардың орындалуы туралы мәліметтерді Қазақстан Республикасы Денсаулық сақтау министрлігінің Заң департаментіне ұсынуды қамтамасыз етсін.

      3. Осы бұйрықтың орындалуын бақылау жетекшілік ететін Қазақстан Республикасының Денсаулық сақтау вице-министріне жүктелсін.

      4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Қазақстан Республикасы*  *Денсаулық сақтау министрі* | *А. Альназарова* |

      "КЕЛІСІЛДІ"

      Қазақстан Республикасының

      Ұлттық экономика министрлігі

      "КЕЛІСІЛДІ"

      Қазақстан Республикасының

      Цифрлық даму, инновациялар және

      аэроғарыш өнеркәсібі министрлігі

      "КЕЛІСІЛДІ"

      Қазақстан Республикасының

      Экология және табиғи

      ресурстар министрлігі


|  |  |
| --- | --- |
|  | Қазақстан Республикасы Денсаулық сақтау министрі 2025 жылғы 18 ақпандағы № 10 Бұйрығына қосымша |
|  | Қазақстан Республикасы Денсаулық сақтау министрі 2022 жылғы 2 тамыздағы № ҚР ДСМ-70 бұйрығына 1-қосымша |
|  | 3-кесте |

**Жинақталатын қасиеттері бар заттар**

|  |  |
| --- | --- |
| № р/с | Заттың атауы |
| 1 | 2 |
| 1 | Аммиак, күкірт сутегі |
| 2 | Аммиак, күкірт сутегі, формальдегид |
| 3 | Аммиак, формальдегид |
| 4 | Азот диоксиді және оксид, мазут күлі, күкірт диоксиді |
| 5 | Азот диоксиді, гексан, көміртегі оксид, формальдегид |
| 6 | Азот диоксиді, гексен, күкірт диоксиді, күкірт диоксиді |
| 7 | Азот диоксиді, күкірт диоксиді |
| 8 | Азот диоксиді, күкірт диоксиді, көміртегі оксид, фенол |
| 9 | Акрил және метакрил қышқылдары |
| 10 | Акрил және метакрил қышқылдары, бутилакрилат, бутилметакрилат, метилакрилат, метиметакрилат |
| 11 | Ацетальдегид, винилацетат |
| 12 | Ацетон, акролеин, фтал ангидриді |
| 13 | Ацетон, фенол |
| 14 | Ацетон, ацетофенон |
| 15 | Ацетон, фурфурол, формальдегид пен фенол |
| 16 | Ацетон, трикрезол, фенол |
| 17 | Ацетофенон, фенол |
| 18 | Ванадий бестотығының және марганец тотығының аэрозольдері |
| 19 | Ванадий бестотығының аэрозольдері және күкірт ангидриді |
| 20 | Ванадий бестотығының және хром үш тотығы аэрозольдері |
| 21 | Бензол және ацетофенон |
| 22 | Валериан, капрон және май қышқылдары |
| 23 | Вольфрам және күкірт ангидридтері |
| 24 | Гексахлоран және фозалон |
| 25 | 2,3-Дихлор-1,4-нафтахинон және 1,4-нафтахинон |
| 26 | 1,2-Дихлорпропан, 1,2,3-Трихлорпропан мен тетрахлорэтилен |
| 27 | Изопропилбензол және изопропилбензол гидрототығы |
| 28 | Изобутилкарбинол және диметилвинилкарбинол |
| 29 | Метилгидропиран және метилентетрагидропиран |
| 30 | Моно, ди және трипропиламиндер |
| 31 | Мышьяк ангидриді және қорғасын ацетаты |
| 32 | Мышьяк ангидриді және германий |
| 33 | Озон, азот қостотығы және формальдегид |
| 34 | Пропион қышқылы және пропионды альдегид |
| 35 | Қорғасын оксиді, күкірт диоксиді |
| 36 | Күкіртсутек және динил |
| 37 | Күкіртсутек, формальдегид |
| 38 | Күкіртқышқылды мыс, кобальт, никель, күкірт диоксиді |
| 39 | Күкірт диоксиді, көміртегі оксиді, фенол және конвертер өндірісінің шаңы |
| 40 | Күкірт диоксиді, фенол |
| 41 | Күкірт диоксиді, фторлы сутегі |
| 42 | Күкірт диоксиді, күкірт қышқылы |
| 43 | Күкірт диоксиді, металды никель |
| 44 | Күкірт диоксиді, күкірт сутегі |
| 45 | Күкірт диоксиді және күкірттің үштотығы, аммиак және азот тотықтары |
| 46 | Күшті минералды қышқылдар (күкірт, тұз және азот) |
| 47 | Цемент өндірісінің шаңы және көміртегі оксиді |
| 48 | Сірке қышқылы және сірке ангидриді |
| 49 | Сірке қышқылы, фенол, этилацетат |
| 50 | Фурфурол, метил және этил спирттері |
| 51 | Циклогексан және бензол |
| 52 | Этилен пропилен, бутилен және амилен |
| Бірге болған кезде толық емес жиынтық әсері болады | |
| 53 | Натрий вольфрамы, аммоний парамолибдаты, қорғасын ацетаты (аралас әрекет коэффициенті (Аәк) 1,6 құрайды |
| 54 | Натрий вольфраматы, мышьякті ангидриді, аммоний парамолибдаты, қорғасын ацетаты (Аәк 2,0 тең) |
| 55 | Натрий вольфрамы, германий диоксиді, мышьякті ангидриді, аммоний парамолибдаты, қорғасын ацетаты (Аәк 2,5 тең) |
| Бірге болған кезде жекелеген заттардың шекті рұқсат етілген концентрациясы сақталады | |
| 56 | Гексил, октил спирттері |
| 57 | Күкірт диоксиді, мырыш оксиді |
| Потенциялану әсері бар | |
| 58 | Коэффициенті 0,8 болатын бутилакрилат және метилакрилат |
| 59 | Коэффиценті 0,8 болатын фторлы сутегі және фтор тұздары |

      Көп компонентті қоспалардың аралас әрекеті

      Атмосфералық ауада әсер ету сомасы бар бірнеше заттар бірге болған кезде олардың шоғырлану сомасы формула бойынша есептеу кезінде 1 (бірліктен) аспауға тиіс:



      1) С1, С2,Сn - атмосфералық ауадағы заттардың нақты қанықпасы;

      2) ҚРШ1, ҚРШ2, ҚРШn - сол заттар қанықпасының рұқсат етілген шегі.

      Жинақтау әсермен 2, 3 және 4 компоненттік қосындылардың қабілеттері жоқ, азот диоксиді және/немесе күкіртсутегі енгізілсе және атмосфералық ауаны көп компоненттік ластауыш құрамына енгізілсе, егерде біреулерінің концентрациясының үлес салмағы, максималдық бір реттік ШРЕШ үлесімен көрсетілгенде, 2 компоненттік қосындыда 80% астам; 3 компоненттік қосындыда -70% астам; 4 компоненттік қосындыда - 60% астамды құрайды.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК